ویلیام واڵاس
سێر ویلیام واڵاس (لەدایکبووی ١٢٧٢ – مردووی ٢٣ی ئابی ١٣٠٥) سوارچاک و خاوەن ئەرزی سکۆتلەندی بوو کە بووە یەکێک لە سەرکردە سەرەکییەکان لە ماوەی جەنگەکانی سکۆتلەندیەکان بۆ سەربەخۆیی.

لەگەڵ ئەندرۆ مۆرای توانی ئینگلیزەکان بشکێنێ لە شەڕی پردی سترلینگ لە ساڵی ١٢٩٧، وە وەک پارێزەری سکۆتلەند خزمەتی کردوە ھەتا شکستەکەی لە شەڕی فالکیرک لە١٢٩٨، وە دواتر لە ١٣٠٥ واڵاس لە رۆبرۆیستۆن لە نزیک گلاسکۆ دەستگیر کرا و تەسلیمی پاشا ئیدوارد یەکەمی ئینگلتەرا کرا و بە تاوانی خیانەتی گەورە حوکمی ئەشکەنجە،خنکان و چوار پارچە کردنی بە سەردا جێبەجێ کرا.

واڵاس لە میراتدا 
فیلمی دڵێکی ئازا (braveheart) لە دەرھێان و نواندنی میڵ گیبسن و نوسینی ڕاندڵ واڵاس باس لە ژیانی ویلیام واڵاس ئەکات
ئەم فیلمە سەرکەوتنێکی گەورەی بە دەست ھێنا و ٥ خەڵاتی لە ئەکادیمی ئەواردز بە دەست ھێنا.

سکۆتلاند لە ١٣٠٥
لەدایکبووانی ١٢٧٠
مردووانی ١٣٠٥
لەدایکبووانی سەدەی ١٣یەم